ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กค ๑/๒๕๔๕เรื่องหลักเกณฑ์ วิธีการ และเงื่อนไขการขออนุญาต และการอนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า[๑] อาศัยอำนาจตามความในมาตรา ๗ (๒) และ (๓)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ ในประกาศนี้พระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒คณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าการซื้อขายล่วงหน้า หมายความว่าการซื้อขายสินค้าเกษตรล่วงหน้า ในตลาดสินค้าเกษตรล่วงหน้าแห่งประเทศไทยผู้ค้าล่วงหน้า หมายความว่าผู้ได้รับอนุญาตจากเลขาธิการให้ทำการซื้อขายล่วงหน้าเพื่อตนเองทุนจดทะเบียน หมายความว่าทุนจดทะเบียนของบริษัทจำกัดหรือบริษัทมหาชนจำกัดหรือทุนของนิติบุคคลตามกฎหมายอื่นที่สำนักงานประกาศกำหนดทุนชำระแล้ว หมายความว่าทุนจดทะเบียนที่ชำระแล้วของบริษัทจำกัด หรือบริษัทมหาชนจำกัดหรือทุนของนิติบุคคลตามกฎหมายอื่นที่สำนักงานประกาศกำหนดส่วนของผู้ถือหุ้น หมายความว่าทุนชำระแล้ว กำไร(ขาดทุน)สะสม และส่วนเกินมูลค่าหุ้นของบริษัทจำกัดบริษัทมหาชนจำกัด หรือส่วนของเจ้าของของนิติบุคคลตามกฎหมายอื่นที่สำนักงานประกาศกำหนดบุคคลผู้มีอำนาจจัดการกิจการหมายความว่า กรรมการบริหาร รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้า หรือสายงานอื่นในทำนองเดียวกัน ทั้งนี้ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของกิจการเองข้อ ๒ คุณสมบัติของผู้ขออนุญาตเป็นผู้ค้าล่วงหน้าผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้า ต้องมีคุณสมบัติ ดังนี้๒.๑ เป็นบริษัทจำกัด หรือบริษัทมหาชนจำกัดที่จดทะเบียนในประเทศไทยหรือนิติบุคคลที่จัดตั้งขึ้นตามกฎหมายไทยและมีวัตถุประสงค์เพื่อประกอบธุรกิจการซื้อขายล่วงหน้าโดยผู้ขออนุญาตต้องปฏิบัติให้เป็นไปตามกฎหมายเฉพาะที่เกี่ยวข้องด้วย๒.๒ มีทุนจดทะเบียนไม่ต่ำกว่า ๓๐ ล้านบาท๒.๓มีทุนชำระแล้วและมีส่วนของผู้ถือหุ้นไม่ต่ำกว่า ๗.๕ ล้านบาท๒.๔มีสัดส่วนของการถือหุ้นโดยผู้ถือหุ้นที่เป็นสัญชาติไทยเป็นมูลค่าเกินกว่าร้อยละยี่สิบห้าของทุนชำระแล้ว๒.๕ กรรมการ ผู้จัดการหรือบุคคลผู้มีอำนาจจัดการกิจการของผู้ขออนุญาตต้องไม่มีลักษณะต้องห้ามดังต่อไปนี้(๑) เป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๓) เคยเป็นกรรมการ ผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(๔) เคยเป็นกรรมการ ผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(๕) เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใด เว้นแต่จะได้รับยกเว้นจากคณะกรรมการ ก.ส.ล.(๖) เคยถูกถอดถอน ตามมาตรา ๖๐ ของพระราชบัญญัติ(๗) มีคุณวุฒิทางการศึกษาต่ำกว่าปริญญาตรีหรือเทียบเท่าและมีประสบการณ์ในการทำงานด้านบริหารน้อยกว่า ๓ ปี(๘) เป็นคนไร้ความสามารถหรือเสมือนไร้ความสามารถ๒.๖ มีพนักงานซึ่งสำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการก.ส.ล. ให้การรับรองแล้วไม่น้อยกว่า ๒ คนข้อ ๓ การยื่นคำขออนุญาตเป็นผู้ค้าล่วงหน้าให้ผู้ประสงค์จะขออนุญาตเป็นผู้ประกอบธุรกิจการซื้อขายล่วงหน้าประเภทผู้ค้าล่วงหน้ายื่นคำขออนุญาตประกอบธุรกิจดังกล่าวตามแบบคำขออนุญาตพร้อมเอกสารหลักฐานประกอบคำขออนุญาตที่กำหนดแนบท้ายประกาศฉบับนี้โดยจัดทำเป็นสำเนาอีกสองชุดยื่นต่อเลขาธิการ ณ สำนักงานคณะกรรมการกำกับการซื้อขายสินค้าเกษตรล่วงหน้าข้อ ๔ การอนุญาต๔.๑ในการพิจารณาคำขออนุญาตประกอบธุรกิจการซื้อขายล่วงหน้า ประเภทผู้ค้าล่วงหน้าให้เลขาธิการแจ้งผลการพิจารณาให้ผู้ขออนุญาตทราบภายในเก้าสิบวันนับแต่วันที่ได้รับคำขออนุญาต พร้อมทั้งเอกสารหลักฐานที่ถูกต้องและครบถ้วนตามที่กำหนดไว้ในข้อ ๓เมื่อได้รับแจ้งผลการอนุญาตจากเลขาธิการแล้วให้ผู้ขออนุญาตชำระค่าธรรมเนียมใบอนุญาตประกอบธุรกิจเป็นผู้ค้าล่วงหน้าต่อสำนักงานภายในห้าวันทำการนับแต่วันที่ได้รับการแจ้งผลการอนุญาตหากผู้ขออนุญาตไม่ชำระค่าธรรมเนียมใบอนุญาตประกอบธุรกิจให้ครบถ้วนภายในระยะเวลาที่กำหนดให้ถือว่าผู้ขออนุญาตไม่ประสงค์จะประกอบธุรกิจดังกล่าวแล้วให้เลขาธิการออกใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าให้แก่ผู้ขออนุญาตภายในห้าวันทำการนับแต่วันที่ผู้ขออนุญาตได้ชำระค่าธรรมเนียมตามวรรคสอง๔.๒ ใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้าให้ใช้ได้เฉพาะตัว จะโอนกันไม่ได้๔.๓ในกรณีที่ใบอนุญาตประกอบธุรกิจการซื้อขายล่วงหน้า ประเภทผู้ค้าล่วงหน้าสูญหายถูกทำลาย หรือชำรุดในสาระสำคัญ ให้ผู้ได้รับใบอนุญาตประกอบธุรกิจดังกล่าวยื่นคำขอรับใบแทนใบอนุญาตต่อเลขาธิการภายในสิบห้าวันทำการนับแต่วันที่ได้ทราบถึงการสูญหาย ถูกทำลายหรือชำรุดดังกล่าว ทั้งนี้ ตามหลักเกณฑ์วิธีการ และแบบคำขอที่สำนักงานกำหนด๔.๔ให้ผู้ได้รับใบอนุญาตประกอบธุรกิจการซื้อขายล่วงหน้า ประเภทผู้ค้าล่วงหน้าต้องประกอบธุรกิจตามหลักเกณฑ์วิธีการ และเงื่อนไข รวมทั้งต้องดำรงฐานะทางการเงินตามที่คณะกรรมการ ก.ส.ล. กำหนดข้อ ๕ ค่าธรรมเนียมการออกใบอนุญาตประกอบธุรกิจประเภทผู้ค้าล่วงหน้า๕.๑ค่าธรรมเนียมสำหรับการขออนุญาตให้ประกอบธุรกิจการซื้อขายล่วงหน้าประเภทผู้ค้าล่วงหน้า(๑) แบบคำขออนุญาตประกอบธุรกิจการซื้อขายล่วงหน้าประเภทผู้ค้าล่วงหน้า ฉบับละ ๕๐๐.- บาท (ห้าร้อยบาทถ้วน)(๒)ค่าธรรมเนียมการยื่นคำขออนุญาตประกอบธุรกิจการซื้อขายล่วงหน้า ประเภทผู้ค้าล่วงหน้าคำขอละ ๕๐,๐๐๐.- บาท (ห้าหมื่นบาทถ้วน)๕.๒ ค่าธรรมเนียมสำหรับการอนุญาตให้ประกอบธุรกิจการซื้อขายล่วงหน้า ประเภทผู้ค้าล่วงหน้า(๑) ใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้า ฉบับละ ๕๐,๐๐๐.- บาท (ห้าหมื่นบาทถ้วน)(๒) ใบแทนใบอนุญาตประกอบธุรกิจการซื้อขายล่วงหน้าประเภทผู้ค้าล่วงหน้า ฉบับละ ๕,๐๐๐.- บาท (ห้าพันบาทถ้วน)ประกาศณ วันที่ ๔ มกราคม พ.ศ. ๒๕๔๕อดิศัยโพธารามิกรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้า[เอกสารแนบท้าย]๑.คำขออนุญาตประกอบธุรกิจการซื้อขายล่วงหน้า ประเภทผู้ค้าล่วงหน้า (แบบกสล/ธค/01/2545)๒.แผนที่แสดงที่ตั้งสำนักงาน (แบบฟอร์มรหัส ก3) (แบบ กสล/ธค/01/2545)๓.ตารางสัดส่วนผู้ถือหุ้นแบ่งจามสัญชาติ (แบบฟอร์มรหัส ข2) (แบบกสล/ธค/01/2545)๔.ตารางรายชื่อผู้ถือหุ้นที่ถือหุ้นตั้งแต่ร้อยละ 5 ของทุนที่ชำระแล้วหรือ 10อันดับแรก (แบบฟอร์มรหัส ข3) (แบบ กสล/ธค/01/2545)๕.ตารางสรุปรายชื่อคณะกรรมการ ผู้จัดการและผู้มีอำนาจจัดการกิจการ(แบบฟอร์มรหัส ข41) (แบบ กสล/ธค/01/2545)๖.แบบรับรองตนเอง สำหรับ กรรมการ ผู้จัดการ และผู้มีอำนาจจัดการกิจการ(แบบฟอร์มรหัส ข42) (แบบ กสล/ธค/01/2545)๗.ประวัติย่อของกรรมการ ผู้จัดการ และผุ้มีอำนาจจัดการกิจการ (แบบฟอร์มรหัสข43) (แบบ กสล/ธค/01/2545)๘.ตารางสรุปรายชื่อพนักงานที่เกี่ยวข้องกับธุรกิจการซื้อขายล่วงหน้าประเภทผู้ค้าล่วงหน้าซึ่งสำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการ ก.ส.ล.ประกาศกำหนด (แบบฟอร์มรหัส ข51) (แบบ กสล/ธค/01/2545)๙.ประวัติย่อของพนักงานซึ่งสำเร็จการอบรมเกี่ยวกับการซื้อขายล่วงหน้าจากสถาบันที่คณะกรรมการ ก.ส.ล. ประกาศกำหนด (แบบฟอร์มรหัส ข53) (แบบกสล/ธค/01/2545)๑๐.ข้อมูลฐานะการเงิน (แบบฟอร์มรหัส ค1) (แบบ กสล/ธค/01/2545)(ดูข้อมูลจากภาพกฎหมาย)ปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒/๒ มิถุนายน ๒๕๕๒